Slovenska kronika, 14.5.2010


Naslov: Otvoritev Gusarskega zaliva

Napoved za voditelja:

V Termah Čatež so sinoči odprli še eno od dodatnih ponudb, tako se je Indijanski vasi, ki so jo odprli lani, zdaj pridružilo še naselje lesenih plavajočih hišic na jezeru. Pa tudi sicer se Terme kljub krizi lahko pohvalijo z vzpodbudnimi rezultati, saj so lani realizirali kar 8,4% vseh slovenskih nočitev in kar četrtino vseh v slovenskih naravnih zdraviliščih. Dobro rezultate beležijo tudi v prvih mesecih tega leta, ko so imeli za dober odstotek in pol več nočitev kot v enakem lanskem obdobju.

T- Iz Čateža ob Savi GORAN ROVAN /

X- Snemalec in montažer Jože Grajžl /

Novost so poimenovali Gusarski zaliv, ki je zaokrožil in dopolnil njihovo ponudbo ob kampu. In kaj je v tem zalivu? 

T- DEJAN BIBIČ /
X- izvršni direktor Termalne riviere in kampa /
»Dvajset plavajočih hišic na našem jezeru dimenzij 5x5 z vso osnovno ponudbo namenjeno predvsem gostom, ki si želijo avanturističnih počitnic. Zavedamo se, da bo pomemben delež predstavljalo še vedno tudi družine z malimi in malo večjimi otroki, pripravljamo pa tudi posebne programe za team buildinge, kar bo tudi dodatna novost v naši ponudbi.«

Plavajoče hišice so iz naravnih materialov, krite s slamo, njihova postavitev pa je stala 820 tisoč evrov. Seveda pa to ni edina letošnja novost v Termah Čatež.

T- BOJAN PETAN /
X- generalni direktor Terme Čatež /

»Samo v kempu je, sta popolnoma nova dva sanitarna bloka, 90 novih kemp prostorov. Po ocenitvi ADAC-a je v letošnjem leto kemp v Termah Čatež, mislim da celo prvič v zgodovini, najboljši kemp v Sloveniji.«

Obogatili so tudi ponudbo na poletni termalni rivieri, kjer se bodo poslej odvijale prave morske bitke, začeli pa so tudi z obnovo hotela Terme, ki ji bodo v jeseni sledile še druge naložbe.

